E o neînțelegere. Femeia care m-a acuzat nu mi-a dat simbria ani buni.
- Nu e de încredere. - Nu sunt jude, scumpo.
Puteți anunța pe cineva, vă rog?
Pe Alfie Barrow. Lucrează la Casa Penwood, la noua Lady Penwood.
Amicul tău servitor, sau oricine îți poate pune o vorbă bună,
nu numai că e puțin probabil să fie crezut,
ci, dacă acuzatoarea ta are vreun amestec,
se va asigura și că oricine te va susține va fi distrus.
Așa că pot chema pe oricine vrei,
dar ai grijă să merite osteneala!
Aveți dreptate.
Ia pătura!
Dacă vei fi condamnată,
te paște închisoarea
în cel mai bun caz.
Dragi membri din înalta societate,
Majestatea Sa regina vă onorează cu invitația sa generoasă de a participa
la evenimentul sezonului.
Va fi, așa cum sunt toate balurile date de regina voastră,
cea mai spectaculoasă noapte a anului.
Plină de fast, strălucire, delicii și așa mai departe.
Vă solicităm prezența. Ținuta de gală e obligatorie,
iar absențele nemotivate nu vor trece neobservate.
Iată o rază de speranță!
Fiind în doliu, măcar nu vom fi așteptate la balul reginei.
- Iertare, încercam doar să… - Firește. Mă simt ușurată.
Fuga de evenimentele mondene era un hobby al nostru.
Să nu uit!
Rețineți că e un eveniment în onoarea lui Lady Agatha Danbury!
A ales să părăsească Londra ca să plece…
în altă parte.
E o zeflemea la adresa lui Lady Danbury, nu?
Partea asta a textului e scrisă atât de mărunt,
încât abia o pot citi.
Stingându-se dușmănia cu Whistledown,
poate regina își caută altă țintă.
Tu știi ceva, Rae?
Despre Lady Danbury și regină?
Nu pot spune că știu.
Nu.
Firește că nu știi.
E o menajeră bună. Doar fiindcă ți-e dor de Varley…
Să-mi fie dor?
De unde ideea asta atât de absurdă?
Nu mă gândesc la ea.
M-am gândit să plec în fiecare dimineață,
până acum.
Văduva a fost destul de agreabilă azi-dimineață.
Asta pentru că a pus să fie arestată o fostă slujnică
și, chiar în acest moment,
cred că Lord Stotter e înăuntru, pe cale să o ceară de soție pe dra Li.
Da!
Viitoarea mea soție.
Ne vedem în curând, și, cu ceva noroc, în fiecare zi după aceea.
E partida sezonului, fără îndoială!
- Ia uite! - Felici…
Trebuie să planifici ținuta de la balul reginei.
E locul perfect să-ți anunți logodna.
Unde te duci, mamă?
La închisoare, firește.
Nu știi? Ai ajutat-o mult pe mama s-o găsească pe Sophie.
Rosamund!
Ai pus să fie arestată?
O hoață trebuie pedepsită.
Nu e hoață, mamă. A fost mereu bună cu noi.
Să nu te mai aud vorbind despre asta! Revin în curând.
Te-ai descurcat foarte bine, Rosamund!
N-ai de gând să mă feliciți?
Felicitări, soră!
- Unde ziceai că e? - E vina mea.
Am crezut că e hoață și am ajutat-o pe Lady Penwood să o găsească.
Dar dra Posy m-a convins că m-am înșelat amarnic.
Această Sophie a lucrat în casa asta când era sub supravegherea văduvei.
Dar are familie?
Mai puține cuvinte, te rog!
Știu cu cine să vorbim.
Asta e o frigare mecanică?
Ăștia doi au o chestiune urgentă de discutat cu tine.
Las-o pe Hyacinth să-ți arate panglicile ei!
- Și-a completat colecția. - Nu e prea impresionantă.
Pot amâna puțin plecarea la Eton ca să stau cu tine.
Nu. Te rog, nu face asta!
Vă sunt recunoscătoare tuturor pentru sprijin și atenție, dar…
Cred că sora voastră ar vrea să ne purtăm firesc,
măcar o vreme.
Da. Mulțumesc!
Poate am putea… să vorbim despre altcineva.
- Ce mai faci, mamă? - Ce face amicul tău, Lord Anderson?
Lord Anderson? Ei bine, el…
Trebuie să vorbim despre Sophie.
Iertați-mi întreruperea!
Francesca…
Impresionantă sau nu, aș vrea să-ți văd colecția. Hai!
Și tu, Gregory.
Ai întrebat-o?
- Ce? - Pe cine?
- Nu, plecase înainte să o găsesc. - Știi unde?
- Iertare! - De cine e vorba?
De Sophie. A plecat în America.
Nu știu cu care vapor. N-am găsit-o.
Te-ai dus până la docuri?
- Ce se întâmplă? - E îndrăgostit de ea.
A plecat azi-noapte, fără să-și ia rămas-bun.
Doamnă…
- Ce? - Nu cumva să scrii!
- Nu mai sunt Whistledown. - N-o pot pierde!
Cum închiriezi un vas?
Poate mai e timp.
Va fi bine.
Vreți să faceți liniște o clipă?
Vă rog!
Hazel are ceva să vă spună.
Iertare că vă întrerup,
dar am vești bune și vești rele.
Vestea bună e că dl Bridgerton nu va avea nevoie de un vas.
Te caută cineva.
Salutare, Sophie!
Ce mojicie!
Fii recunoscătoare că o lady te vizitează într-un asemenea loc!
Mai ales că am venit să te ajut.
- Să mă ajuți? - Vreau să fiu generoasă.
Ai putea evita procesul,
umilirea publică
și dezonorarea Casei Bridgerton pentru că te-a adăpostit.
Cum?
Mărturisind.
Firește.
Ți-ai ușura mult situația
dacă ai recunoaște că te-ai dat cine nu ești și că m-ai furat.
- Nu te-am furat. - Ba da.
Tu mi-ai furat mie totul.
Nu voi mărturisi ca să-mi iei ce a rămas.
Mereu ai făcut alegeri proaste.
Cel puțin acum
vei primi ceea ce meriți.
Temnicer! Am terminat aici.
Nu se va sfârși bine pentru tine.
Fără vreun martor care să-ți pună o vorbă bună,
și pe baza mărturiei văduvei Lady Penwood…
Dle, vă rog…
Dră Baek, îți reamintesc că nu ai voie să vorbești.
Nu am de ales și trebuie să te condamn la…
Trebuie să vă cer să o eliberați îndată!
- Ce înseamnă asta? - Cine sunteți, domnule?
Sunt fiul răposatului viconte Bridgerton și fratele vicontelui Anthony Bridgerton.
- Și fratele ducelui de Hastings. - Dl Bridgerton e al doilea fiu.
Fata a furat de la o contesă.
Îmi pătezi onoarea pentru niște cleme?
Erau neprețuite, fără îndoială.
Dra Baek a fost în serviciul meu luni bune și putem dovedi,
cunoscând-o bine, că aceste acuzații sunt nefondate.
- Cu siguranță nu sunt. - Ai vreo dovadă?
Vă rog pe toți să vă păstrați decența
și să vă purtați în concordanță cu rangul dv.
Lady Penwood,
dacă această familie ar fi dispusă să vă plătească clemele,
v-ați retrage acuzațiile împotriva drei Baek?
Le plătim bucuroși.
Va fi insuficient,
deoarece e acuzată și că s-a dat drept lady,
o doamnă într-o rochie argintie la balul mascat
găzduit de văduva Lady Bridgerton.
Vreau dreptate!
Trebuie să-i pregătim apărarea.
Singura ei apărare e că a întunecat judecata dlui Bridgerton seducându-l.
Nu l-am sedus.
- Cum îndrăznești să insinuezi că el… - Ordine! Vreau ordine!
Dle judecător, îi vom aduce drei Baek un avocat.
Până atunci, poate aveți bunăvoința de a-mi alina suferința.
E camerista noastră și nu mă pot descurca fără serviciile ei.
Vă implor să mă ajutați!
Îmi puteți da tutela ei până la limpezirea situației?
V-am fi recunoscători dacă ați ajuta-o pe biata mama.
O voi elibera pe cauțiune,
cu condiția să rămână în Casa Bridgerton
și să îmi garantați că nu va părăsi acea casă.
Dar v-aș sugera
să vorbiți între dv.
Dacă nu puteți ajunge la o înțelegere,
ne vom revedea peste o săptămână pentru a hotărî soarta drei Baek.
Nu va fi nicio înțelegere.
- Se va duce la închisoare. - Mai vedem!
Ce va spune regina când va afla că adăpostești o infractoare
pe care ai lăsat-o să-și depășească condiția și să-ți seducă fiul?
Crezi că îți va permite să rămâi în societate?
Vrei să aflăm?
Vă mulțumesc din suflet, dar nu ar fi trebuit să vă dați osteneala.
De ce nu ne-ai trimis vorbă?
Nu te-a lăsat polițistul?
M-am gândit că, prin purtarea mea, v-am îndepărtat pe toți.
N-am vrut să vă împovărez și mai mult.
E bine că am fost anunțați.
Multora le pasă de tine, Sophie. Sper că vezi asta.
Dar să rămânem vigilenți!
Dacă văduva va pierde procesul, va vrea să câștige opinia publică.
Și dacă regina află de legătura voastră,
scandalul ar fi așa de mare, încât nici mutarea la țară nu va atenua
efectele asupra fraților tăi mai mici, ceea ce va fi complicat.
Mă bucur că ești în siguranță cu noi.
Bun-venit acasă!
Odaia ta e pregătită, dar anunță-ne
dacă am uitat ceva.
Nu înțeleg. Odaia mea e sus, în aripa servitorilor.
Nu mai e.
Lady Bridgerton ne-a spus că ne vei fi oaspete
până se termină procesul.
Sau până când tu și dl Bridgerton vă veți oficializa legătura.
- De ce nu ai spus? - Nu există nicio legătură, Hazel.
Și a mai spus limpede că fiul ei nu trebuie să traverseze holul
spre odaia ta, din nicio pricină, nici tu spre a lui.
- Firește. - Am ochi peste tot.
Să mergem, Hazel!
De când știi?
Ți-am găsit aseară colierul în dormitorul meu.
Domnița în argintiu purta același pandantiv.
N-am vrut să te mint. Eu doar…
Mi-am imaginat dezamăgirea ta
când ai afla că cea pe care ai căutat-o
nu se va dovedi o domnișoară fermecătoare, ci…
eu.
Numai dezamăgire n-am simțit când am aflat că ești tu.
Mult timp, m-am simțit de parcă eram singur într-o odaie aglomerată.
M-am îndrăgostit de tine la bal fiindcă…
m-ai văzut.
Așa cum sunt.
Ce fel de om aș fi dacă te-aș privi doar ca pe domnița în argintiu?
Și totuși,
în tot acest timp,
n-ai crezut că pot face față adevărului.
Poate pentru că iubirea ta nu e ceea ce credeam.
Benedict…
Iertare! M-a trimis dna Wilson
să veghez ca amândoi să rămâneți în odăile voastre.
Mi-ar prinde bine să mă întind.
Sper ca măcar s-o scăpăm pe Sophie de închisoare.
Ezit să-ți cer ceva când plecarea ta e așa de aproape,
dar într-o lume ideală,
binecuvântarea reginei ne-ar putea proteja pe toți de un scandal.
E o poveste fantastică.
Slujnica și gentlemanul îndrăgostit.
Prea fantastică pentru a fi acceptată de regină.
Regina a mizat mult pe faptul că Benedict se căsătorește sezonul ăsta.
E puțin probabil, dar voi încerca bucuroasă.
În plus, cred că tatăl ei a fost nobil.
Asta ne ajută cu ceva?
Dacă mama ei era slujnică, nu.
Chiar dacă Sophie n-ar fi fost slujnică,
înalta societate nu va accepta în veci căsătoria unui gentleman cu o bastardă.
Și mă tem că singura lor speranță
e să se retragă discret împreună la țară.
Pot să-mi amân călătoria, ca să mă asigur că, dacă izbucnește vreun scandal, o să…
Nu, Agatha!
A sosit vremea să pleci.
Apreciez că vei încerca s-o convingi, dar nu.
Nu, trebuie să pleci.
Violet Bridgerton…
Îmi va fi dor de tine.
Și mie de tine.
Foarte mult.
Vă pot ajuta, dră Baek?
Spune-mi „Sophie”, John!
M-a chemat cineva?
Nu cred.
Ce chipeș arăți, John!
Vorbești serios?
Sigur că da.
Pentru că nu eram sigur că ești interesată de mine.
Doar știi ce reputație ai!
Asta era înainte să te cunosc.
M-am gândit că poate…
Și eu m-am gândit cum să mă strecor în odaia ta.
M-a înfuriat că nu m-ai recunoscut.
Știu.
Îmi pare rău!
Am fost furioasă la început.
Dar apoi mi-am dat seama că nu contează.
Mi-ai arătat atâta iubire, mai multă decât am simțit de mult.
Și incapacitatea mea de a crede în ea…
Singurul om de a cărui iubire eram sigură a fost tata.
A fost al șaselea conte de Penwood.
Richard Gun.
Mi-a promis că va avea mereu grijă de mine și am avut încredere în asta.
Și în iubirea lui.
Dar, după moartea lui, a devenit limpede că m-am înșelat.
Din cauza lui ai devenit slujnică?
Nu mi-a lăsat nimic în testament.
Araminta mi-a spus-o limpede.
Ai văzut testamentul?
Nu. Nu am vrut să sufăr și mai tare.
Sophie…
E limpede că femeia aia te disprețuiește.
Din ziua în care m-a cunoscut.
De ce ai crede ce ți-a spus despre tatăl tău?
Păi…
Nu știu.
Am crezut-o și atât.
Am crezut că tatăl meu m-a uitat,
că iubirea pe care o simțeam era doar în mintea mea.
Am crezut că nu trebuia să mă aștept
să mă recunoști, să mă iubești sau să mă alegi.
Sophie…
Firește că te iubesc.
Acum mă crezi?
Am greșit. Nu trebuia să-ți cer să-mi fii ibovnică.
Îmi pare rău.
Aseară m-am întors ca să-ți pun întrebarea pe care trebuia să ți-o pun de la început.
N-o face!
Nu acum!
Am binecuvântarea familiei mele, Sophie.
Sunt amenințată cu un proces și reputația familiei tale e în joc.
Să așteptăm!
Te iubesc.
Te iubesc, Benedict.
Vii și tu?
Nu pot risca încă.
Atunci, nu vom risca.
Întoarce-te!
Nu mai trebuie să faci asta.
Sper că nu sunteți supărată pe mine.
Vai, sunt de-a dreptul indignată!
S-a întâmplat chiar sub nasul meu ceva teribil de interesant,
iar eu n-am băgat de seamă deloc.
Bun, pentru că aș dori să vă cer o favoare.
Aș vrea să mă ajutați
să intru în Casa Penwood.
Mă bucură nespus vizita ta.
M-a surprins puțin,
dar m-a încântat.
Să dăm uitării trecutul!
Cu totul de acord.
Sunt multe lucruri de discutat,
ceea ce ne va lua niște minute bune.
Te ascult.
Așadar… am auzit că ai zugrăvit
cu roz
și mi se pare că arată splendid. E atât de…
tipic pentru tine.
Alfie!
- Ce cauți aici? - Testamentul tatei. Cred că…
E în birou. Araminta încearcă să mă bage după gratii.
Trebuie să aflu ce scrie în el.
Stai jos, altminteri o să tocești covorul!
Iertare!
Știu că Lady Danbury nu a fost optimistă,
dar sunt sigură că totul va fi bine.
Vom găsi o cale, ca întotdeauna.
Deci Sophie era domnița în argintiu.
Ei bine, fiica contelui de Penwood merita să meargă la un moment dat la un bal.
Chiar dacă vom izbândi, dacă nu pot s-o fac?
Se ne mutăm permanent la țară.
- Să fiu soț. - Te îndoiești de iubirea ta pentru ea?
- Nu, mă îndoiesc de mine. - De ce?
Nu te-am dezamăgit toată viața?
Nu sunt niciodată dezamăgită de copiii mei.
Poate că… uneori am fost aspră cu tine,
dar nu fără motiv.
În multe feluri, eram ca tine în copilărie.
Cum adică?
Copiilor le e mai ușor să-și închipuie o stafie
decât pe mama lor copilă.
Drept să-ți spun, și eu o cam uitasem.
Cum era?
Era impulsivă,
pasională,
nestăpânită, nonșalantă,
plină de dorința arzătoare de a trăi tot ce avea viața de oferit
și voia mereu să facă opusul a ceea ce voiau părinții.
Anthony e întocmai ca tatăl tău.
Dar tu îmi semeni
leit.
Ce s-a întâmplat cu ea?
M-am îndrăgostit.
O iubire care mi-a stins răzvrătirea,
căci nu mai aveam nevoie de ea. Eram fericită.
Asta simt pentru Sophie.
Atunci, iubirea ta te va face capabil de orice îți propui.
Sper că n-ai lăsat-o în urmă pe acea copilă nestăpânită și nonșalantă.
Pare o persoană încântătoare.
Chiar așa era.
Aici trebuie să fie.
Trebuia să văd cu ochii mei că ești aici.
- Irma! - Știi unde e cheia?
Căutăm testamentul tatălui ei.
Lordul l-a deschis
cu cheia din acest sertar.
Care e?
Nu am idee.
Vei folosi nuanța asta de roz și pentru conacul de la țară?
Eloise, îmi vine tare greu să cred că ai venit azi aici
pentru a-mi lăuda gustul în materie de culori.
De ce? O tânără n-are voie să discute despre culoarea roz?
Știu de ce ai venit.
În sfârșit, te-a cuprins febra.
Febra măritișului.
E limpede că, în sfârșit, îți închipui cum ar fi să ai cândva un soț.
Și vrei să știi cum e.
Da.
Sunt copleșită de această…
obsesie.
Sezonul trecut, a fost greu
că nu am avut un vis comun.
Și îți înțeleg concepțiile.
Căsnicia îți fură libertatea. Mary Wollstonecraft și toate cele.
Ai citit Mary Wollstonecraft?
Ai vorbit necontenit de ea sezonul trecut. Și ce altceva era să fac în Țara Galilor?
Are și idei bune.
Dar adevărul e că nu prețuiește dragostea destul.
Are puterea să-ți schimbe viața, Eloise.
Da.
Încep să înțeleg asta.
Bravo!
Ăsta e!
„Richard Gun, al șaselea conte de Penwood.”
Îi dă Aramintei încă 4.000 de lire anual, dacă mă găzduiește.
Doamne, Dumnezeule!
De-asta te-a găzduit. A profitat de pe urma ta.
Sophie…
Ce e?
Văd că măritișul ți-a fost de mare folos.
Cel puțin, a avut puterea de a-mi oferi salonul visurilor mele.
E o îmbunătățire față de Casa Cowper, nu?
Casa aia nu ți-a făcut bine.
Nici părinții tăi.
Aș vrea să-mi cer scuze.
Era să te măriți cu un bărbat de trei ori mai în vârstă decât tine.
Am fost mult prea…
egoistă ca să-mi dau seama cât de greu trebuie să-ți fi fost
și cât de mult conta pentru tine să găsești un soț potrivit.
Mulțumesc!
Și totul e bine.
Totul s-a rezolvat așa cum trebuia.
Într-adevăr.
După toate acestea,
clemele de pantofi s-au dovedit a fi falsuri.
Asta a ajuns să se numească bârfă?
Nu-mi pasă de cleme de pantofi.
Nici de slujnice.
Orice aș crede despre văduva Lady Penwood,
dacă judele crede de cuviință s-o pună sub acuzație pe fată, așa să fie!
Văduva
vrea, de asemenea, să vă facă să credeți
că acea slujnică a sedus un gentleman.
Pe Benedict Bridgerton.
Cel mai eligibil burlac al sezonului
a fost sedus de o slujnică?
E adevărat?
Nu, nu e adevărat.
Nu a fost nevoie să-l seducă, căci el o iubește.
Sfidând rațiunea și așteptările,
între ei s-a înfiripat o legătură.
Ea i-a salvat viața la țară,
iar el s-a îndrăgostit de ea.
Se credea despre el că nu își poate lua angajamente,
dar a fost mișcat de grația și frumusețea unei fete de rând.
Majestate, ați avut dreptate.
La urma urmei, Benedict Bridgerton e gata de însurătoare.
E regretabil.
Pariul meu a fost pe deplin justificat.
Dar tot îl voi pierde.
Domnia Voastră!
Benedict Bridgerton nu se poate căsători cu o slujnică.
Speram să ne mai arătăm o ultimă dată talentul de pețitoare, Lady Danbury.
E păcat să ieșim din joc cu o înfrângere.
Spune-mi, Brimsley, cum merge balul?
Foarte bine, Majestate.
Stai! Mai încet!
Te-am prins!
Ce știi despre ce se întâmplă cu Benedict Bridgerton?
Ați stat mult împreună în acest sezon.
Tu ce știi?
Știi ceva ce mi-ai ascuns.
Dacă știi că ți-am ascuns ceva,
atunci și tu mi-ai ascuns ceva.
E vorba de o fată de rând, cu care n-ar trebui să fie.
E cameristă la Casa Bridgerton. I-am auzit.
Se iubesc, iar văduva Lady Penwood vrea s-o trimită la temniță.
Azi-dimineață, am stat patru ore s-o ajut pe regină să aleagă florile pentru bal.
Ieri, s-a dezbătut dacă pomeranianul trebuie tuns ca să semene cu un leu.
- Iar alaltăieri… - Alice!
Ne putem muta la țară, dacă ești nemulțumită.
Nu, nu putem.
Nu poți pleca de lângă regină când vrei.
Și nici nu vreau, dar aș vrea să fac ceva important.
Lady Danbury a ajutat-o pe regină să remodeleze societatea. Eu… decorez.
Nici măcar nu decorez. Spun „da” sau „nu”, în timp ce servitorii decorează.
Noi doi am primit acest trai din senin.
Și a fost minunat.
Și, în sfârșit, trăim din plin, dar vreau să-i ajut și pe alții s-o facă.
Dacă mă implic s-o ajut pe slujnică,
fie voi câștiga încrederea reginei, fie asta ne va distruge familia.
Dar aș vrea s-o fac oricum.
Ai sprijinul meu deplin.
N-a plecat de prea mult timp, Benedict.
- Dnă Mondrich! - Salutare!
Din păcate, e un moment prost.
Da, știu. Lady Danbury n-a avut mare succes cu regina.
Dar am în minte altă abordare.
- Eu și mama ne-am făcut griji. - Iertare!
Dra Bridgerton a trebuit să rămână la ceai.
Cum a mers?
Am văzut testamentul tatei.
Ce e?
Tata…
și-a ținut promisiunea.
Posy, Rosamund, eu.
Ne-a lăsat o zestre egală.
M-a iubit.
Firește.
Cum să nu te fi iubit?
Nu vei merge la închisoare.
Văduva Lady Penwood ți-a furat zestrea, deci e o mincinoasă și o hoață.
Dacă n-a cheltuit-o deja pe toată, am și eu zestre.
Dar rămân bastardă și nepotrivită ca soție de gentleman.
Nu-mi pasă de bani.
Și nu-mi pasă dacă ești potrivită sau nu.
A venit dna Mondrich. E una dintre doamnele de onoare ale reginei.
Are un plan să ne ajute.
Care e planul?
Va trebui să-ți găsim o rochie,
fiindcă mâine vei merge la balul reginei.
E un joc pentru doi.
Iertare!
E vorba de familia mea.
Se anunță un scandal.
Un scandal?
Spune-mi!
Benedict, fratele meu,
iubește o slujnică.
Noi, familia, suntem de partea lor,
dar înalta societate va fi indignată dacă se află.
Ceea ce, recunosc, pare superficial în comparație cu…
Tocmai acum alegi să taci?
Sunt surprinsă, atât.
Familia ta mă surprinde.
Nu te-aș învinovăți dacă te-ai distanța de noi, de mine.
Nu. Sunt surprinsă într-un fel plăcut.
Cred că iubirea nu arată mereu așa cum te aștepți.
Nu judec fericirea nimănui.
Mă simt ușurată că spui asta.
Speram că, dacă prietenia noastră nu-ți pricinuiește îngrijorări,
te-ai putea gândi să rămâi la Londra până se găsește un nou moștenitor.
- Sunt deja aici. - Știu.
Dar simt…
suspans legat de plecarea ta, căci rareori zăbovești mult într-un loc.
Doar tu mă înțelegi cu adevărat.
Dacă vrei, voi rămâne.
Ar însemna mult pentru mine.
Mă simt foarte apropiată de tine.
Și eu.
Uite ce a găsit o slujnică la gunoi!
E ușor zbârlită, dar asta îi dă personalitate, nu?
Nu trebuia să te deranjezi.
Încă plănuiești să nu debutezi, nu?
Trebuie să-ți spun că ar fi o greșeală.
Doar nu vorbești serios!
După ce ai râs de lecțiile mele.
În apărarea mea,
erau extrem de ridicole.
Credeam că vei fi încântată.
Nu vei mai îmbătrâni singură. Putem fi fete bătrâne împreună.
Oricât de minunat ar suna, știu că nu asta îți dorești cu adevărat.
E firesc să te temi.
Ce s-a întâmplat cu John e îngrozitor.
Și pe mine mă sperie foarte tare. Unele lucruri nu depind de noi.
Dar ce depinde de noi e să ne sprijinim reciproc
și să ne asigurăm că nu lăsăm frica
să ne îndepărteze de lucruri cu adevărat speciale.
- Acum susții căsătoria? - E mult spus că o susțin.
Dar, după un sezon alături de tine,
văd că, uneori, căsnicia ar putea avea avantajele ei.
Companie,
copii,
locuri bune la o serată.
Dacă mama și tata nu s-ar fi căsătorit,
nu ne-am avea una pe alta, ceea ce e o răsplată mărișoară.
Oricum, de cele mai multe ori.
Ai și tu dreptate în felul tău.
Deși, dacă e să găsesc cândva soțul potrivit,
aș vrea ca mai întâi să mă cunosc mai bine pe mine.
Un plan excelent!
Sezonul nu va mai fi la fel fără tine.
Nu mă îndoiesc că veți găsi modalități noi de a vă distra.
Ți se va simți mult lipsa,
mai ales de către regină.
Ei bine,
în cinstea noastră!
Aceasta e seara noastră, Rosamund.
Îl vom saluta pe Lord Stotter, apoi vom vorbi cu regina
despre chestiunea cu Sophie.
Voi reuși negreșit.
Oare vom reuși? N-ar fi mai bine să așteptăm procesul?
Va fi prea târziu, dacă află regina.
Dna Mondrich va aranja totul.
Stai aproape de noi, ca să te poți furișa!
Să sperăm că pentru ultima dată.
Numele dv.?
Violet Bridgerton.
Văduva Lady Bridgerton.
Da, plus trei.
Da, cam așa ceva. Atâția copii!
Veniți cu mine!
Și noi ce să facem acum?
E ciudat să nu fim noi în centrul unui scandal.
Atunci, să ne bucurăm de bal!
Îmi acorzi acest dans?
Dră Posy!
Dră Bridgerton!
Vai de mine! Eu…
Să știi că n-am făcut parte din…
Așa am și crezut. Am venit doar să te salut.
Deși mama ta s-ar putea să nu fie de acord.
N-o lăsa să-ți impună ce să faci!
O amică are o mamă nu foarte diferită de a ta
și s-a descurcat de minune și singură.
Serios?
I-ai stârnit interesul Lordului Barnaby.
Mă invită la dans din când în când,
dar sezonul ăsta eforturile mamei s-au îndreptat asupra surorii mele.
N-ar trebui s-o las să-mi impună ce trebuie să simt.
Lord Barnaby e foarte eligibil,
iar mama și sora ta sunt ocupate.
Du-te!
Prea bine.
Dră Posy,
veți accepta în sfârșit invitația mea la dans?
Lady Penwood,
ești chemată.
M-a chemat regina?
A fost mai simplu decât credeam.
Vino, Posy!
Acum!
Iertare!
Ce înseamnă asta?
Credeam că regina e aici.
Bucură-te că acum e în altă parte!
Sophie?
Mamă, ce caută aici?
Șapte ani.
Șapte ani grei te-am slujit în propria mea casă.
Te-am întrebat de ce m-ai ținut atât de mult
și acum știu că n-ai făcut-o din bunătate,
ci doar fiindcă tata ți-a promis o sumă pe an dacă rămân acolo.
Dar nu în calitate de slujnică.
- De unde știi? - Din testament. Tata mi-a lăsat zestre.
- Mamă… - Taci!
Trei părți egale.
Una pentru Rosamund, una pentru Posy și una pentru mine.
Dar cred că i-ai promis Lordului Stotter
dublu față de ceea ce va primi Posy.
Prin delapidarea zestrei mele.
E absurd.
Cum îți permiți să o acuzi de așa ceva?
Optsprezece mii de lire.
Zestrea ta cât e?
Nu ai crezut că frumusețea și farmecul meu sunt de ajuns?
- Ai crezut că îmi trebuie 36.000 de lire. - E irelevant. A furat de la mine.
Eu am furat clemele de pantofi.
Nu e vorba de cleme.
Banii pentru zestrea ta erau banii noștri.
Ar fi trebuit să fie ai noștri, dar tu ni i-ai furat.
Tu ni l-ai furat.
Fetele mele aveau nevoie de un tată și de iubirea lui.
Eu aveam nevoie de iubirea lui.
Dar tu erai acolo.
Te-a iubit și pe tine.
Am văzut asta, iar fiicele tale te iubesc.
Amândouă. Nu lua asta de bună!
Nu e în folosul nimănui.
Richard a fost un om bun.
Dar era un visător.
Mi-a pus în brațe cea mai mare greșeală a lui
și m-a lăsat să suport consecințele găzduirii unei bastarde.
Tot ce am făcut a fost să-mi ocrotesc fetele.
N-am fost niciodată în pericol din pricina lui Sophie.
Și m-am săturat să vorbesc despre ea.
Rămâne problema că te-ai dat nobilă.
Putem cădea la învoială, căci ai comis un delict mult mai mare.
Furt de zestre
și nesocotirea testamentului contelui.
Nu voi merge la închisoare.
Dacă mă distrugi, eu o distrug pe ea.
Și reciproc.
E simplu.
Vom conveni asupra unei versiuni reciproc avantajoase a evenimentelor.
E o seară superbă.
Da.
Majestate!
Dnă Mondrich, te simți bine?
Am pregătit ceva pentru dv.
Slujnica iubită de dl Bridgerton e aici.
Cum adică e aici?
Am pus să fie adusă aici,
ca să vedeți ce e între ea și dl Bridgerton.
Dacă i-ați vedea, ați observa dragostea lor.
Nu, dnă Mondrich.
Dă-o afară!
- Majestate… - Majestate!
Nu o voi da afară.
Demult,
la palat erau membri ai familiei regale care vă voiau plecată, dar ați rămas.
Și de mult n-a mai stat pe acest tron o femeie atât de fascinantă.
Sunteți o protectoare a muzicii și artelor.
Aveți zebre în grădini și vă place bârfa.
Aveți numeroase interese,
dar ratați cele mai multe lucruri captivante din lume
ignorând clasele de jos, căci, cu tot respectul, Lady Danbury,
nu orice slujnică e modestă, grațioasă sau simplă.
Cea de care e îndrăgostit dl Bridgerton,
femeia capabilă de a-l face să se așeze la casa lui,
e negreșit plină de energie și vigoare.
A făcut o contesă să pună piciorul într-o închisoare,
fiindcă e obsedată de ea.
Majestate, ratați toate bârfele savuroase.
- E prea de tot. Nu. - Ba da.
Și te vei retrage la țară pentru restul sezonului.
Ei bine, dle Bridgerton,
mi s-a spus că ești îndrăgostit.
Da, Majestate.
V-o prezint pe domnișoara Sophie Gun.
Gun?
E rudă cu răposatul Lord Penwood?
E fiica verișoarei lui.
Nu spuneai adineauri cât de mult seamănă cu ea, Lady Penwood?
Ba da.
A stat mai mereu la țară
și abia a sosit în oraș.
- Parcă spuneai că… - M-am înșelat, Majestate.
Vorbești?
Da, Majestate.
E adevărat?
Ești rudă cu răposatul conte?
Pot spune cu deplină convingere, Majestate,
că sunt prin naștere și educație o fiică a Casei Penwood.
Ai fi fost un diamant minunat.
Prea bine, atunci.
Era ceva interesant legat de niște cleme de pantofi?
Nu, Majestate. Nu cred.
Ba cred că da.
Dar continuați!
Suntem verișoare, atunci!
Suntem surori.
Cred că tânăra Violet ar fi impresionată de tine azi.
Așa cred și eu.
Ți-ai asumat un mare risc.
- Da, Majestate. - Ai noroc că ți-am cântat în strună.
Da, Majestate.
Du-te!
Nu mă voi lăsa manevrat.
- Nu veți fi. - Ați auzit?
Se pare că Lord Stotter nu e mulțumit de zestrea drei Li.
Nu. Încetează! Te rog!
Se știe că e un mare vânător de avere.
Dra Li nu e preferata mea, dar cred că familia avea nevoie
de un măritiș sezonul ăsta.
Ceva îmi spune că totul va fi bine.
Varley!
Ce cauți aici?
Iertare că am venit așa de târziu!
Sper că n-ai venit să mă implori să te primesc înapoi.
Dacă da, mă tem că trebuie să-ți spun că suntem mai mult decât mulțumiți de Rae.
Nu, firește.
Am găsit o slujbă nouă la țară
și am venit să-mi iau niște lucruri înainte să plec din oraș.
Am lăsat în urmă câteva… cărți
când am plecat în pripă.
Nu o tachinam noi pe Penelope că citește prea mult?
Nu-mi amintesc să te fi văzut cu o carte.
Am venit și ca să vă cereți scuze.
Să mă scuz? Eu? Pentru ce?
M-ați luat de bună. M-ați tratat ca pe o rudă,
dar m-ați muncit ca pe o vită și m-ați plătit așijderea.
Cred că ești foarte nedreaptă.
Nu vei primi scuze de la mine.
Prea bine.
Poate…
Poate că aș putea
să-mi cer scuze
pentru unul sau două lucruri.
Rochiile…
acelea pe care ți le-am oferit
erau demodate. Trebuia să-ți găsesc ceva mai frumos.
Sau să te plătesc mai bine.
E suficient.
Vă iert.
Varley…
Mi-a fost dor de tine.
Dar mie? Cucoana Penwood a făcut ca munca de aici să pară o vacanță.
Plecam la țară fiindcă a venit acasă prostdispusă și m-a concediat.
Te-a concediat?
Ce neghioabă ar face una ca asta?
Nu te putem lăsa să pleci la țară.
Dar o aveți pe Rae.
Da, dar e o casă foarte mare.
Da, s-a înfiripat o legătură. Cu dra Sophie Gun,
o rudă a răposatului Lord Penwood.
Dră Gun,
îmi acordați primul dans?
Da, dle Bridgerton.
Nu ți s-a părut absurd?
A fost un plan cu adevărat nebunesc.
Dna Mondrich debordează de energie și idei noi.
Deși nu știu dacă planul ei a mers fiindcă a fost bun
sau fiindcă n-a avut niciunul.
A avut dreptate cu un lucru.
Vă place să vă distrați.
Ridicol!
- E cel mai bun lucru din sezonul ăsta. - Nu.
Cel mai bun lucru din sezonul ăsta e că veți câștiga pariul cu dna Bridgerton.
Da…
Ne vom încheia socotelile în această privință.
A fost amuzant, Lady Danbury.
Ce bine ne distrăm împreună!
Așa este.
Îmi vei lipsi.
Fir-ar să fie!
Le poruncesc să se oprească.
Să se oprească?
Cum e să fii recunoscută oficial drept Penwood?
Ciudat.
Dar bine.
Te superi dacă voi fi scurt?
Fiindcă mi-aș dori nespus să fii o Bridgerton.
Vrei să fii soția mea?
Da.
Da, vreau.
Mă bucur mult că norocul i-a zâmbit fiului tău.
Și eu.
Cei doi se pot căsători și pot rămâne în oraș, dacă vor.
În ochii lumii, sunt o pereche legitimă.
Excelent!
Acum putem să facem anunțul nostru cu bucurie și fără griji.
Le spunem copiilor tăi diseară?
S-a întâmplat ceva?
Păi…
A fost o seară plină de evenimente. Nu crezi că ne grăbim?
Nu văd de ce am amâna.
Știi tu vreo pricină pe care eu n-o știu?
Sau ar trebui s-o știu?
Am ezitat din cauza copiilor mei,
din cauza răposatului meu soț, din cauza Francescăi.
Dar azi am ajuns să înțeleg că ezit și din altă pricină.
Care?
Am fost soție și mamă atât de mult timp!
Nici nu mai știu cum eram înainte.
Abia încep să mă reîntâlnesc cu acea latură a mea
care era nonșalantă, nestăpânită și…
Mă tem că, dacă ne căsătorim, aș pierde această ocazie.
Dar nu vreau să te pierd nici pe tine.
Nu înțeleg.
N-ar fi…
N-am putea continua
ca până acum?
Să fim împreună,
dar să ne păstrăm independența?
Violet, îți doresc nespus să fii fericită.
Dar vreau să fiu și eu fericit.
Timpul petrecut împreună a fost un dar. Vreau să-mi împart viața cu tine.
Și aș aștepta, dacă aș crede că vei vrea și tu cândva.
- Dar încep să mă îndoiesc că vrei. - Te rog, Marcus!
Țin…
Țin mult la tine.
Știu. Simt acest lucru.
Drag cititor,
te simți puțin șocat, nu-i așa?
Ai văzut-o pe dra Stirling?
- S-a culcat deja? - Dra Stirling nu v-a spus?
Ce anume?
Și-a făcut bagajele și a plecat.
Ai crezut că am plecat de tot.
Dar se întâmplă prea multe, ca această autoare să rămână tăcută.
Așa că ne-am reunit.
Ce facem?
Vreau să dansez cu logodnica mea.
Ești destul de pricepută, chiar și fără muzică.
E cu atât mai remarcabil, dat fiind primul meu profesor de dans.
Am avut atâtea de depășit!
Negreșit, e o reuniune izvorâtă din grijă și iubire…
Credeam că ai terminat cu Whistledown.
Da. Lucrez la romanul meu.
Atunci cine a scris asta?
…dar, de data aceasta, cu o autoare cu totul diferită.
E miezul nopții.
Trebuie să fugi?
Pot să rămân
cât vrei.
Speram să rămâi pentru totdeauna.
Dar, deocamdată, noua mea identitate va rămâne secretă.
Drag cititor, ne vom distra de minune.
ÎN AMINTIREA LUI NICHOLAS BRAIMBRIDGE ȘI A LUI TONY COOPER
Am un sfat pentru tine.
Altul? Chiar și în ziua nunții mele, trebuie să fii cel mare și înțelept.
Sfatul meu cel mai înțelept
e să nu mă mai asculți niciodată.
Tata ar fi foarte mândru de tine.
Eu unul sunt.
A cui nuntă credeți că urmează?
Ador nunțile. Adună cei mai buni oameni în același loc.
Ca participantă.
- Crezi că o vei mai face vreodată? - Eu?
Să mă mărit? Nu.
Am trăit marea mea iubire.
O dată e suficient.
Sophie…
Benedict…
Dragii mei,
ne-am adunat aici, în fața Domnului…
Puteți săruta mireasa.
Subtitrarea: Brândușa Popa